
A rendelet tervezet elfogadásához
 a Mötv. 50. §-a alapján minősített többség szükséges,
az előterjesztés nyilvános ülésen tárgyalható!



75. számú előterjesztés

Alsónyék Község Önkormányzat Képviselő-testületének 2025. december 8-án 
08.30 órakor megtartandó rendkívüli ülésére


a képviselő- testület és szervei szervezeti és működési szabályzatáról szóló önkormányzati rendelet módosítása

	
Előterjesztő:  Molnár István János polgármester

Készítette: Kondriczné dr. Varga Erzsébet jegyző
                                
Törvényességi ellenőrzést végezte: Takaróné dr. Mihó Beatrix aljegyző

Tárgyalja:
Gazdasági és Szociális Bizottság 2025.12.08.




Tisztelt Képviselő-testület!


Alsónyék Község Önkormányzata által elnyert – TOP_PLUSZ-3.3.1.-TL1-2022-00003 „Bölcsőde kialakítása Alsónyéken” pályázattal kapcsolatos kiadások könyveléséhez a következő kormányzati funkció felvétele szükséges:

· 104030 Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján

A kormányzati funkciók meghatározását Alsónyék Község Önkormányzata Képviselő-testületének a képviselő-testület és szervei szervezeti és működési szabályzatáról szóló 7/2025. (IX.25.) önkormányzati rendelet (továbbiakban: SzMSz) 3. melléklete tartalmazza. A törzskönyvi kivonat módosításához szükséges az SzMSz kormányzati funkciókat tartalmazó mellékletét módosítani, az új funkciókód felvételével.

Kérjük a Tisztelt Képviselő-testület szíveskedjen módosítani az önkormányzat kormányzati funkcióit az előterjesztés mellékletét képező rendelet-tervezet elfogadásával. 









HATÁSVIZSGÁLAT

Társadalmi hatása: nincs

Gazdasági hatása: nincs

Költségvetési hatása: nincs

Környezeti és egészségügyi következmények: nincs

Adminisztratív terheket befolyásoló hatása: nincs

A jogszabály megalkotásának szükségessége: jogszabályi kötelezettség

A jogalkotás elmaradásának következményei: az önkormányzat nem tud jogszerűen elszámolni a kapott támogatás összegével

A jogszabály alkalmazásához szükséges személyi, szervezeti, tárgyi és pénzügyi feltételek: plusz feltételek biztosítására nincs szükség

Véleményeztetés: Gazdasági és Szociális Bizottság


INDOKOLÁS

a képviselő-testület és szervei szervezeti és működési szabályzatáról szóló 7/2025. (IX.25.) önkormányzati rendelet módosításáról szóló rendelet tervezethez

Általános indokolás
A kormányzati funkciók meghatározását Alsónyék Község Önkormányzata Képviselő-testületének a képviselő-testület és szervei szervezeti és működési szabályzatáról szóló 7/2025. (IX.25.) önkormányzati rendelet 3. melléklete tartalmazza, így indokolt ennek a mellékletnek a módosítása új kormányzati funkció felvétele miatt. Az önkormányzat által elnyert pályázat miatt szükséges -	104030 Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján - kormányzati funkció felvétele.

Részletes indokolás
[bookmark: _GoBack]Az 1. §-hoz: Az önkormányzat által elnyert pályázat miatt szükséges a -	104030 Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján-kormányzati funkció felvétele. A korábban meghatározott kormányzati funkciók rendjébe beillesztésre kerül.
A 2. §-hoz: Hatályba léptető rendelkezést tartalmaz.

